Дзмітрый Аляксандравіч Камароўскі

Дзмітрый Камароўскі (нар. , ) — беларускі футбаліст (нападнік) і трэнер. У цяперашні час працуе галоўным трэнерам клуба «Іслач».

 Клубная кар’ера 
З 2002 года гуляў за барысаўскі БАТЭ, пасля перайшоў у маскоўскае «Тарпеда». Не замацаваўся ў клубе і вярнуўся ў Беларусь, стаўшы іграком наваполацкага «Нафтана».

З 2010 года быў іграком салігорскага «Шахцёра». Хутка замацаваўся ў аснове салігорскага клуба, тройчы дапамог яму ўзяць срэбныя медалі чэмпіянату. Выступаў звычайна на пазіцыі атакуючага паўабаронцы. 10 красавіка 2012 года ў матчы супраць «Мінска» аформіў покер.

У лютым 2013 года перайшоў у «Гомель», але ўжо ў чэрвені 2013 года перабраўся ў Расію, стаўшы іграком «Ротара».

У лістападзе 2013 года, разарваўшы кантракт з «Ротарам», вярнуўся ў «Гомель», падпісаўшы трохгадовы кантракт. У складзе «Гомеля» стаў выступаць на пазіцыі атакуючага паўабаронцы, таксама стаў капітанам каманды. У студзені 2015 года кантракт з гомельскім клубам быў разарваны, і неўзабаве Дзмітрый зноў апынуўся ў салігорскім «Шахцёры». У складзе «Шахцёра» замацаваўся ў аснове, стаў выступаць пераважна на пазіцыі «пад нападнікам», дапамагаючы Мікалаю Янушу. Па заканчэнні сезона 2015 «Шахцёр», бачачы ў якасці асноўнага атакуючага паўабаронцы Арцёма Старгародскага, вырашыў не падаўжаць кантракт з Камароўскім, і той пакінуў клуб.

У студзені 2016 года далучыўся да складу «Белшыны». Быў трывалым іграком асновы, але ў чэрвені 2016 года па пагадненні бакоў кантракт з «Белшынай» быў разарваны. Неўзабаве стаў трэніравацца разам з «Іслаччу», з якой 22 ліпеня падпісаў кантракт. У складзе «Іслачы» хутка замацаваўся ў стартавым складзе, выступаючы на пазіцыі нападніка або атакуючага паўабаронцы. Па заканчэнні сезона ў студзені 2017 года пакінуў «Іслач», хоць пазней трэніраваўся з камандай.

У лютым 2017 года накіраваўся ва ўзбекскі клуб «Нефтчы», з якім неўзабаве падпісаў кантракт. У чэрвені 2017 года пакінуў «Нефтчы» і хутка зноў далучыўся да «Іслачы», у ліпені афіцыйна вярнуўшыся ў каманду. Дапамог «Іслачы» па выніках сезона 2017 захаваць месца ў Вышэйшай лізе. У сезоне 2018 выйшаў у стартавым складзе ва ўсіх 30 матчах чэмпіянату, 2 снежня ў матчы апошняга тура аформіў хет-трык у браму магілёўскага «Дняпра», чым дапамог «Іслачы» атрымаць валявую перамогу з лікам 3:2.

У сезоне 2019 стаў капітанам каманды. У другой палове 2019 года амаль не гуляў з-за траўмы. У лістападзе 2019 года падоўжыў кантракт з «Іслаччу». У 2020 годзе трывала з’яўляўся ў стартавым складзе каманды. У студзені 2021 года падоўжыў пагадненне з клубам. Са жніўня па кастрычнік 2021 года не гуляў з-за траўмы, пазней вярнуўся ў склад. Па выніках сезона 2021 быў прызнаны найлепшым іграком каманды.

У студзені 2022 года абвясціў аб завяршэнні кар’еры.

 Міжнародная кар’ера 
Гуляў за моладзевую зборную Беларусі, у тым ліку на чэмпіянаце Еўропы ў Швецыі ўлетку 2009 года. У лютым 2012 года дэбютаваў за нацыянальную зборную, згуляў за яе ў трох матчах.

 Трэнерская кар’ера 
У сакавіку 2022 года далучыўся да трэнерскага штабу «Іслачы». У снежні 2022 года пасля сыходу Арцёма Радзькова стаў галоўным трэнерам каманды. Па выніках сезона 2024 прывёў «Іслач» да найлепшага ў гісторыі чацвёртага месца ў чэмпіянаце Беларусі. У снежні 2023 года падоўжыў пагадненне з клубам.

У снежні 2023 года атрымаў трэнерскую ліцэнзію катэгорыі B.

 Дасягненні 
   Срэбраны прызёр чэмпіянату Беларусі (5): 2003, 2004, 2010, 2011, 2012
   Бронзавы прызёр чэмпіянату Беларусі: 2015
  Уладальнік Кубка Беларусі: 2009
  У спісе 22 найлепшых футбалістаў чэмпіянату Беларусі (2): 2008, 2010

 Статыстыка выступленняў 
СезонДывізіёнКлубКраінаМатчыГалы 2002  дубль  БАТЭ    20  3 2003  Д1  БАТЭ    12  1 2004  Д1  БАТЭ    12  4 2005  Д1  Тарпеда    1  0 2006 (2)  Д1  Нафтан    13  6 2007 (1)  Д2  Тарпеда    4  0 2007 (2)  Д1  Нафтан    13  2 2008  Д1  Нафтан    30  4 2009  Д1  Нафтан    21  2 2010  Д1  Шахцёр    33  6 2011  Д1  Шахцёр    33  8 2012  Д1  Шахцёр    30  11 2013 (1)  Д1  Гомель    11  0 2013/14 (1)  Д2  Ротар    14  2 2014  Д1  Гомель    30  7 2015  Д1  Шахцёр    24  5 2016 (1)  Д1  Белшына    10  1 2016 (2)  Д1  Іслач    11  3 2017 (1)  Д1  Нефтчы    12  2 2017 (2)  Д1  Іслач    13  2 2018  Д1  Іслач    30  8 2019  Д1  Іслач    18  8 2020  Д1  Іслач    28  7 2021  Д1  Іслач    19  8

 Крыніцы 

Катэгорыя:Футбалісты Беларусі
Катэгорыя:Ігракі зборнай Беларусі па футболе
Катэгорыя:Ігракі ФК БАТЭ
Катэгорыя:Ігракі ФК Тарпеда Масква
Катэгорыя:Ігракі ФК Нафтан
Катэгорыя:Ігракі ФК Шахцёр Салігорск
Катэгорыя:Ігракі ФК Гомель
Катэгорыя:Ігракі ФК Ротар Валгаград
Катэгорыя:Ігракі ФК Белшына
Катэгорыя:Ігракі ФК Іслач
Катэгорыя:Ігракі ФК Нефтчы Фергана
Катэгорыя:Футбольныя трэнеры Беларусі
Катэгорыя:Трэнеры ФК Іслач